सहभोजिता
जीवविज्ञान में सहभोजिता (Commensalism) अलग-अलग जाति के दो जीवों में ऐसा आपसी सहजीवन (symbiosis) होता है जिसमें एक जाति को दूसरी से लाभ हो लेकिन दूसरी जाति को पहली से न तो कोई लाभ हो और न ही कोई हानि। यह पारस्परण (mutualism) से भिन्न है क्योंकि पारस्परण में दोनों जातियाँ एक-दूसरे को लाभांवित करती हैं। यह परजीविता (parasitism) से भी भिन्न है जिसमें एक जाति को लाभ होता है और दूसरे को हानि।